**Ministru kabineta noteikumu projekta** **“Grozījumi Ministru kabineta 2017.gada 7.marta noteikumos Nr. 135 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” pirmās projektu iesniegumu atlases kārtas īstenošanas noteikumi”” un Ministru kabineta noteikumu projekta “Grozījumi Ministru kabineta 2017.gada 22.augusta noteikumos Nr.495 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” otrās projektu iesniegumu atlases kārtas īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektu mērķis ir darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” (turpmāk – SAM 4.3.1) abu kārtu ietvaros pagarināt atļauto projektu īstenošanas ilgumu un precizēt pieejamo Kohēzijas fonda (turpmāk – KF) finansējumu atbilstoši faktiskajai situācijai par apstiprinātajiem projektiem un noslēgtajiem līgumiem, neizmantoto finansējumu pārdalot 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” (turpmāk - SAM 4.1.1.) plānotajai trešās kārtas īstenošanai.  Tiesību akts stāsies spēkā līdz ar tā pieņemšanas brīdi. |

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Izdoti saskaņā ar Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 13. punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ***Par KF finansējuma pārdali***  Saskaņā ar Ministru kabineta 2017.gada 7.marta noteikumos Nr.135 “Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" pirmās projektu iesniegumu atlases kārtas īstenošanas noteikumi” (turpmāk – MK noteikumi Nr.135) noteikto SAM 4.3.1. pirmās atlases kārtas ietvaros pieejamais KF finansējums ir 41 805 775 *euro*. Šobrīd projektu iesniegumu vērtēšana jau ir noslēgusies un tiek ieviesti vai ir jau pabeigti 67 projekti par kopējo pieprasīto KF līdzfinansējumu 40 217 375 *euro*, līdz ar to SAM 4.3.1. pirmās atlases kārtas ietvaros ir izveidojies finansējuma pārpalikums 1 588 400 *euro* apmērā.  Šobrīd arī SAM 4.3.1. otrā atlases kārta ir noslēgusies. Saskaņā ar Ministru kabineta 2017.gada 22.augusta noteikumos Nr.495 “Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās projektu iesniegumu atlases kārtas īstenošanas noteikumi” (turpmāk – MK noteikumi Nr.495)noteikto, SAM 4.3.1. otrās atlases kārtas ietvaros pieejamais KF finansējums ir 14 903 926 *euro.* Projektu iesniegumu vērtēšana ir noslēgusies un tiek ieviesti vai ir apstiprināti 37 projekti par kopējo KF finansējumu 12 907 380 *euro*, līdz ar to SAM 4.3.1. otrās atlases kārtas ietvaros ir izveidojies finansējuma pārpalikums 1 996 546 *euro* apmērā.  Ņemot vērā, ka abu kārtu ietvaros KF pārpalikums ir 3 584 946 *euro*, kas, ņemot vērā SAM 4.3.1 pirmās un otrās atlases kārtas ietvaros apstiprināto projektu vidējo KF finansējumu ir neliels, proti, finansējums varētu pietikt vien nelielam skaitam projektu, trešās kārtas ieviešana nav plānota. Lai veicinātu KF finansējuma investēšanu, darbības programmā “Izaugsme un nodarbinātība” noteikto SAM 4.1.1. iznākuma rādītāju sasniegšanu, kā arī veicinātu investīcijas apstrādes rūpniecības energoefektivitātes paaugstināšanā, noteikumu projekts paredz samazināt SAM 4.3.1 pirmās un otrās atlases kārtas finansējumu atbilstoši faktiskajam, projektu ietvaros pieprasītajam finansējuma apjomam, un pārdalīt pieejamo KF finansējumu 3 584 946 *euro* apmērā SAM 4.1.1. trešās kārtas īstenošanai. Plānots, ka arī KF finansējuma rezerve tiks novirzīta SAM 4.1.1. trešās kārtas īstenošanai. SAM 4.1.1. trešo atlases kārtu plānots izsludināt 2019.gada 4. ceturksnī.  ***Par projektu īstenošanas ilgumu un termiņu***  MK noteikumu Nr.135 34.punkta un MK noteikumu Nr.495 35.punkta esošā redakcija nosaka, ka projektā iekļautās aktivitātes īstenojamas 24 mēnešu laikā pēc tam, kad ar Centrālo finanšu un līgumu aģentūru (turpmāk – CFLA) ir noslēgts līgums par projekta īstenošanu, bet ne vēlāk kā līdz 2020.gada 31.decembrim. Ekonomikas ministrija kā par SAM 4.3.1 atbildīgā iestāde ir saņēmusi informāciju par nepieciešamību pagarināt līguma termiņu, pārsniedzot MK noteikumu Nr.135 34.punktā un MK noteikumu Nr.495 35.punktā noteikto ierobežojumu, vairāku būtisku un investīciju un īstenošanas termiņā ietilpīgu projektu ietvaros. Atbalsta saņēmēji ir informējuši par vairākiem faktoriem, kas kavē projektu īstenošanu sākotnēji plānotajā termiņā.  Visi atbalsta saņēmēji SAM 4.3.1. pirmās kārtas ietvaros un daļa atbalsta saņēmēju arī otrās kārtas ietvaros līgumu par projekta īstenošanu ar CFLA noslēdza jau pirms 2018.gada 31.jūlija, kad stājās spēkā noteikumu grozījumi, kas paredzēja, ka atbalstu SAM 4.3.1 ietvaros iespējams saņemt kā valsts atbalstu attiecībā uz kompensāciju par sabiedriskajiem pakalpojumiem tiem komersantiem, kam uzticēts sniegt pakalpojumus ar vispārēju tautsaimniecisku nozīmi saskaņā ar  Eiropas Komisijas lēmumu (2011. gada 20. decembris) par Līguma par Eiropas Savienības darbību [106. panta](https://likumi.lv/ta/id/289471#p106) 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (2012/21/ES). Līdz ar to, pēc minētā datuma bija iespējams pārkvalificēt atbalstu un saņemt aizdevumu valsts kasē tiem atbalsta saņēmējiem, kuriem nebija iespējams saņemt aizdevumu projekta īstenošanai bez pašvaldības galvojuma. Neskatoties uz to, ka projektu īstenošana MK noteikumu Nr.135 34.punkta un MK noteikumu Nr.495 35.punkta izpratnē bija uzsākta, jo ar CFLA bija noslēgti līgumi par projektu īstenošanu , atsevišķi atbalsta saņēmēji nevarēja uzsākt darbu pie projekta ieviešanas, jo tiem nebija pieejams finansējums, un atbalsta saņēmējiem faktiski ir mazāk laika projekta īstenošanai, nekā sākotnēji plānots.  Vairāki atbalsta saņēmēji ievieš projektus SAM 4.3.1. pirmās, un otrās atlases kārtas ietvaros. Abu kārtu projektu ieviešana ir uzsākta līdzvērtīgā laikposmā, proti, teju visi līgumi par projektu īstenošanu pirmās un otrās atlases kārtas ietvaros ir noslēgti 2018.gada laikā. Ņemot vērā tirgus situāciju būvniecības nozarē, pieprasījumam pārsniedzot piedāvājumu, šobrīd pastāv risks neiekļauties plānotajā būvprojekta un būvdarbu izstrādes laikā. Tā pat, ņemot vērā pieprasījumu būvniecības nozarē, atbalsta saņēmēji ir konstatējuši, ka ir augušas būvdarbu izmaksas. Kā norāda atbalsta saņēmēji, par to liecina tas, ka, izsludinot iepirkumu procedūru projektēšanai un būvdarbiem, interese no pretendentu puses ir ļoti maza. Vairākos gadījumos iepirkumu procedūras ir būtiski ieilgušas vai pat atsevišķos gadījumos iepirkumu nācies pārtraukt un sludināt atkārtoti, kā rezultātā kavējas līgumu noslēgšana ar būvdarbu veicējiem un darbi netiek uzsākti plānotajā laikā.  Projektu īstenošanu kavē arī vairāku savstarpēji saistītu projektu un kompleksu darbību īstenošana, piemēram, katlumājas izbūve līdz šim neapbūvētā teritorijā, kā rezultātā paralēli katlumājas izbūvei tiek veikta arī nepieciešamo komunikāciju un jaunas ielas izbūve. Tā kā darbi tiek veikti secīgi, aizkavējoties kādu darbību īstenošanai viena projekta ietvaros, tiek kavēta otra projekta īstenošana. Tāpat arī, veicot sagatavošanas darbus, tiek konstatēti faktori, kas paildzina projekta īstenošanu, piemēram, kādā gadījumā tika konstatēts būtisks grunts piesārņojums ar mazutu, kas palielināja mazuta rezervuāru nojaukšanas darbu apjomu un izpildes termiņu.  Konstatēti vairāki specifiski faktori, kas raksturīgi tieši siltumapgādes nozarei un ietekmē to, ka nepieciešams ilgāks projektu īstenošanas termiņš, piemēram:   * + siltumenerģijas ražošanas specifikas dēļ, būvniecību var veikt tikai vasaras periodā, jo apkures sezonas laikā visi patērētāji jānodrošina ar siltumenerģiju;   + pirms iekārtu pieņemšanas ekspluatācijā ir nepieciešamas veikt iekārtu testēšanu apkures sezonas laikā;   + komplicēti inženiertehniskie risinājumi un Latvijas apstākļiem unikālas tehnoloģijas, kas būtiski paildzina projektēšanu.   Ņemot vērā minēto, secinām, ka, lai netiktu apdraudēta projektu ieviešana, un KF finansējuma investēšana, ir nepieciešams veikt grozījumus MK noteikumu Nr.135 34.punktā un MK noteikumu Nr.495 35.punktā un pagarināt atļauto projektu īstenošanas ilgumu. Ņemot vērā atbalsta saņēmēju sniegtās prognozes par projektu izpildes ilgumu, secināts, ka atļauto projektu īstenošanas ilgumu nepieciešams pagarināt par vienu gadu, t.i., noteikt, ka projektu iesniegumos iekļautās aktivitātes īstenojamas 36 mēnešu laikā pēc tam, kad ar CFLA ir noslēgti līgumi par projektu īstenošanu, bet ne ilgāk kā līdz 2021.gada 31.decembrim.  Ministru kabineta 2014.gada 16.decembra noteikumi Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” (turpmāk – MK noteikumi Nr.784) nosaka, ka projektu īstenošanas termiņu virs sešu mēnešu ierobežojuma var saskaņot, ja tas atbilst MK noteikumos Nr.784 noteiktajiem izņēmuma gadījumiem, vai, ja par to ir pieņemts Ministru kabineta lēmums. Ņemot vērā, ka noteikumu projekts paredz projektu īstenošanas termiņu par gadu ilgāk, nekā sākotnēji norādīts, uzskatāms, ka SAM 4.3.1. pirmās un otrās atlases kārtas ietvaros atbalsta saņēmējiem ir tiesības lūgt pagarināt projektu īstenošanas termiņu, pārsniedzot 6 mēnešus un vienlaikus iekļaujoties noteikumos noteiktajā termiņā, ja termiņa pagarinājums ir pamatots.  Noteikumu projektā iekļautās prasības uzskatāmas par finansējuma saņēmējiem labvēlīgākām. Papildus Ekonomikas ministrija norāda, ka, ņemot vērā, ka ar noteikumu projektu tiek radīti finansējuma saņēmējiem labvēlīgāki nosacījumi, personām, kas nav iesniegušas projektu iesniegumus, nav radušās nekādas tiesības saistībā ar projekta īstenošanu, līdz ar to tiesiskās paļāvības principa aizskārums attiecībā uz attiecīgajām personām nav konstatējams. |
| 3. Projekta izstrādē iesaistītās institūcijas un publikas personas kapitālsabiedrības | Ekonomikas ministrija |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SAM 4.3.1. pirmās atlases kārtas mērķa grupa ir siltumenerģijas lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne atbalsta saņēmējiem, ne Eiropas Savienības fondu vadībā iesaistītajām institūcijām.  Noteikumu projekts paredz pozitīvu ietekmi uz tautsaimniecību, jo ar to tiek pagarināts atļautais projektu īstenošanas ilgums, tādējādi mazinot risku, ka atbalsta saņēmēji nepagūs īstenot projektus noteiktajā laikā. Kā arī tiek nodrošināts finansējums energoefektivitātes paaugstināšanas pasākumu veikšanai apstrādes rūpniecības komersantiem. |
| 3. | Administratīvo izmaksu monetārs novērtējums | ES fondu administrēšanas izmaksas sadarbības iestādei un atbildīgajai iestādei plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda tehniskās palīdzības projekta līdzekļiem. |
| 4. | Atbilstības izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 27 774 528 | 0 | 10 354 277 | 0 | 0 | 13 598 390 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 27 774 528 | 0 | 10 354 277 | 0 | 0 | 13 598 390 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 27 774 528 | 0 | 10 354 277 | 0 | 0 | 13 598 390 | 0 |
| 2.1. valsts pamatbudžets | 27 774 528 | 0 | 10 354 277 | 0 | 0 | 13 598 390 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts paredz SAM 4.3.1 pirmajā un otrajā projektu iesniegumu atlases kārtā pieejamā KF finansējuma precizēšanu atbilstoši atlases kārtās apstiprināto un īstenošanā esošo projektu ietvaros pieprasītajam KF finansējuma apjomam.  MK noteikumos Nr.135 norādītais SAM 4.3.1. pirmajā projektu iesniegumu atlases kārtā pieejamais KF finansējums ir 41 805 775 *euro*. Tā kā SAM 4.3.1. pirmajā projektu iesniegumu atlases kārtā pieprasītais KF līdzfinansējums ir 40 217 375 *euro*, tās ietvaros pieejamo KF finansējumu nepieciešams samazināt par 1 588 400 *euro*.  MK noteikumos Nr.495 norādītais SAM 4.3.1. otrajā projektu iesniegumu atlases kārtā pieejamais KF finansējums ir 14 903 926 *euro.* Tā kā SAM 4.3.1 otrajā projektu iesniegumu atlases kārtā pieprasītais KF līdzfinansējums ir 12 907 380 *euro*, tās ietvaros pieejamo KF finansējumu nepieciešams samazināt par 1 996 546 *euro*.  Plānots, ka SAM 4.3.1 pirmās un otrās projektu atlases kārtas KF finansējuma pārpalikums 3 584 946 *euro* apmērā tiks pārdalīts SAM 4.1.1. trešajai projektu iesniegumu atlases kārtai.  Attiecībā uz ietekmi uz budžetu un prognozēm, norādāms, ka līdz šim tika prognozēts, ka SAM 4.3.1. pirmās atlases kārtas ietvaros 2017.gadā tiks izmaksāts KF finansējums 4 693 632 *euro* apmērā, 2018.gadā – 10 887 264 *euro*, 2019.gadā – 21 774 528 *euro*, bet 2020.gadā – 4 450 351 *euro*. Savukārt attiecībā uz SAM 4.3.1. otro atlases kārtu tika prognozēts, ka 2018.gadā tiks izmaksāts KF finansējums 3 000 000 *euro*, 2019.gadā – 6 000 000 *euro*, bet 2020.gadā – 5 903 926 *euro*. Savukārt 2021.gadā, ne pirmās, ne otrās atlases kārtas ietvaros netika plānoti budžeta ieņēmumi vai izdevumi, jo projektu īstenošana sākotnēji bija paredzēta ne ilgāk kā līdz 2020.gada beigām. Ar iepriekš veiktajām prognozēm ir iespējams iepazīties MK noteikumu Nr.135 un MK noteikumu Nr.495 anotācijās un to grozījumu anotācijās.  SAM 4.3.1. pirmās un otrās atlases kārtas ietvaros tika prognozēts, ka 2017.gadā un 2018.gadā kopā tiks izmaksāts KF finansējums 18 580 896 *euro* apmērā, tomēr abu kārtu ietvaros 2017.gadā un 2018.gadā izmaksātais KF finansējums bija 1 397 560 *euro*. Nobīde plānotajā KF finansējuma izmaksāšanas grafikā saistīta ar šīs anotācijas I sadaļas 2.punktā minētajiem projektu īstenošanas kavēšanas iemesliem. Ņemot vērā, ka noteikumu projekts paredz pagarināt atļauto projektu īstenošanas termiņu par vienu gadu ilgāk, neizpildītā prognoze par 2017.gadu un 2018.gadu abu SAM 4.3.1 projektu iesniegumu atlases kārtu ietvaros tiek pārcelta uz 2021.gadu, kas būs pēdējais projektu īstenošanas gads. Vienlaikus no minētās prognozes tiek atskaitīta arī summa, par kuru tiek samazināts abu SAM 4.3.1 atlases kārtu ietvaros pieejamais KF finansējums, t.i. par 3 584 946 *euro*. Līdz ar to tiek prognozēts, ka 2021.gadā varētu tikt izmaksāts KF finansējums 13 598 390 *euro* apmērā. 2019.gadā un 2020.gadā prognoze mainīta netiek, jo šobrīd nav informācijas, ka prognoze varētu netikt izpildīta, ņemot vērā, ka atbalsta saņēmēji arvien aktīvāk CFLA iesniedz maksājumu pieprasījumus. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumu projektam ir ietekme uz plānotajiem Ministru kabineta noteikumiem par SAM 4.1.1. trešo kārtu, uz kuru tiks pārdalīts KF finansējums 3 584 946 *euro* apmērā.  Ministru kabineta noteikumus par SAM 4.1.1. trešo kārtu plānots izstrādāt līdz 2019.g. 4.ceturksnim. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par noteikumu projektu un par tā virzību. |
| 2. | Sabiedrības līdzdalība projekta izstrādē | Noteikumu projekta sagatavošanas procesā Ekonomikas ministrija veica SAM 4.3.1 atbalsta saņēmēju elektronisku aptauju, lai apkopotu galvenos iemeslus kā dēļ tiek kavēta projektu ieviešana.  Noteikumu projekts ir publicēts Ekonomikas ministrijas tīmekļa vietnē, sabiedrībai ir dota iespēja informēt par iebildumiem un priekšlikumiem, ja tādi rodas. |
| 3. | Sabiedrības līdzdalības rezultāti | Līdz šim nav saņemti iebildumi un priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

**Ekonomikas ministrs R. Nemiro**

**Vīza: Valsts sekretārs Ē.Eglītis**

Evelīna Matisone; 67013241

Evelina.Matisone@em.gov.lv